Babelscape/SREDFM huggingface dataset:
Ευρωπαϊκή Οδός 961

thumb|142x142px|Το σήμα της οδού.
Η Ευρωπαϊκή Οδός 961 (E 961) είναι ευρωπαϊκός οδικός άξονας Β΄ κλάσης, στη Πελοπόννησο. Συνδέει την Τρίπολη με το Γύθειο. Το μήκος του είναι 101 χιλιόμετρα.
Ευρωπαϊκή Οδός 962

thumb|110x110px|Το σήμα της οδού.
Η Ευρωπαϊκή Οδός 962 (Ε962) είναι ένας ευρωπαϊκός οδικός άξονας Β' κλάσης στην Ελλάδα. Συνδέει την Ελευσίνα με τη Θήβα. Έχει μήκος 48 χιλιόμετρα.
Θεμελιώδης Νόμος του Κράτους της Πόλης του Βατικανού

Ο Θεμελιώδης Νόμος του Κράτους της Πόλης του Βατικανού εκδόθηκε από τον Πάπα Ιωάννη Παύλο Β΄ στις 26 Νοεμβρίου 2000 και είναι το κύριο κυβερνητικό έγγραφο που αφορά τις πολιτικές οντότητες του Βατικανού. Όλοι οι κανόνες που ίσχυαν στο Βατικανό και δεν ήταν σε συμφωνία με το νέο Θεμελιώδη Νόμο καταργήθηκαν. Στο σύνολό του ο Νόμος αποτελείται από 20 άρθρα.

Στα πρώτα άρθρα αναφέρεται ότι ο Ύπατος Ποντίφηκας είναι ο απόλυτος κυρίαρχος του κράτους, επισημαίνονται οι εξουσίες του Κολεγίου των Καρδιναλίων, του Γραμματέα του Κράτους, της Επιτροπής του Ποντίφηκα και άλλες διατάξεις. Στο τελευταίο άρθρο (άρθρο 20), προσδιορίζεται η σημαία του κράτους, το εθνόσημο και η σφραγίδα του.
Γκρελίνη

Γκρελίνη, η "ορμόνη της πείνας" , που είναι γνωστή και ως λενομορελίνη, είναι ένα πεπτίδιο που παράγεται από τα γκρελινεργικά κύτταρα στον γαστροεντερικό σωλήνα και λειτουργεί ως νευροπεπτίδιο στο κεντρικό νευρικό σύστημα ,αλλά παίζει και πολύ μεγάλο ρόλο στη ρύθμιση της κατανομής και του ρυθμού κατανάλωσης ενέργειας στο οργανισμό . 

Πρόκειται για ένα πεπτίδιο που αποτελείται από 28 αμινοξέα και έχει τροποποιηθεί με προσθήκη ενός μορίου καπρυλικού οξέος στη σερίνη που βρίσκεται στην θέση 3, και έχει ορμονική λειτουργία , το οποίο ήρθε στο φως από μια ομάδα Ινδών ερευνητών που του έδωσε και ινδικό όνομα.

Είναι πολύ σημαντικές οι γνώσεις στον τομέα παραγωγής, συντήρησης της γκρελίνης σε σχέση με άλλα πεπτίδια. Όχι μόνο για την ουσιαστική συμβολή που έχει στη διαχείριση της όρεξης και κατ΄επέκταση παχυσαρκίας, αλλά όπως έχει αποδείξει και η κλινική πείρα και σε καταστάσεις νευρώσεων, ψυχώσεων και κατάθλιψης.
=== ===
Άλβα Κέιπ

Το «Άλβα Κέιπ» ("Alva Cape") ήταν δεξαμενόπλοιο υπό βρετανική σημαία.

Πλοίο κακότυχο, το "Άλβα Κέιπ", 11.252 τόννων, στοίχισε τη ζωή σε συνολικά 37 ναυτικούς μέσα σε δύο εβδομάδες του Ιουνίου του 1966. Στις 16 Ιουνίου συγκρούστηκε μέσα στο λιμάνι της Νέας Υόρκης με το αμερικανικό δεξαμενόπλοιο "Τέξακο Μασατσούσετς". Τα δύο πλοία τυλίχθηκαν αμέσως στις φλόγες και από τα 100 άτομα που τα επάνδρωναν, τα 33 βρήκαν φρικτό θάνατο στα φλεγόμενα καταστρώματα. Το "Άλβα Κέιπ" σώθηκε αλλά λίγες ημέρες αργότερα, στις 28 Ιουνίου, νέα πυρκαγιά ξέσπασε ενώ ξεφόρτωνε νάφθα στη Νέα Υόρκη. Τέσσερα άτομα έχασαν τη ζωή τους ενώ το φλεγόμενο κουφάρι του ήταν πλέον επικίνδυνο για τα υπόλοιπα πλοία που χρησιμοποιούσαν το πολυσύχναστο λιμάνι. Έτσι, στις 3 Ιουλίου, το "Άλβα Κέιπ" σύρθηκε στα ανοικτά. Εκεί ανέλαβαν να το αποτελειώσουν οι κανονιοφόροι της αμερικανικής ακτοφυλακής. Με τα πυροβόλα τους έβαλλαν κατά του καταδικασμένου πλοίου, που βυθίστηκε τελικά έχοντας δεχθεί 57 πλήγματα, για να αφήσει στην επιφάνεια μόνο μία κηλίδα και το φλεγόμενο υπόλειμμα του φορτίου του.
Εζέν Καμπονγκό Ενγκόι

Ο Εζέν Καμπονγκό Ενγκόι είναι πρώην επαγγελματίας ποδοσφαιριστής από το Ζαΐρ. Γεννήθηκε στις 3 Νοεμβρίου 1960 στην Λεοπολντβίλ του Ζαΐρ. Αγωνιζόταν στην θέση του επιθετικού.
Κάρι Φίσερ

Η Κάρι Φίσερ ("Carrie Frances Fisher", 21 Οκτωβρίου 1956 – 27 Δεκεμβρίου 2016) ήταν Αμερικανίδα ηθοποιός, συγγραφέας και παραγωγός. Έγινε κυρίως γνωστή από τον ρόλο της ως πριγκίπισσα Λέια Οργκάνα στις ταινίες "Star Wars". Η Φίσερ γεννήθηκε στο Μπέρμπανκ της Καλιφόρνια, κόρη του ηθοποιού Έντι Φίσερ και της τραγουδίστριας Ντέμπι Ρέινολντς. Οι παππούδες της από την πλευρά του πατέρα της, ήταν Ρώσσοι μετανάστες εβραϊκής καταγωγής, ενώ από την πλευρά της μητέρας της σκωτσεζικής και αγγλικής καταγωγής. Οι γονείς της χώρισαν όταν η ίδια ήταν 17 ετών.

Ως Λέια Οργκάνα έχει παίξει στις ταινίες "Star Wars": "Μία Νέα Ελπίδα (A New Hope), Η Αυτοκρατορία Αντεπιτίθεται ( The Empire Strikes Back)" και "Η Επιστροφή των Τζεντάι (Return of The Jedi)".
Nothing Else Matters

Το "Nothing Else Matters" είναι τραγούδι του αμερικανικού Heavy Metal συγκροτήματος Metallica. Κυκλοφόρησε ως single (το τρίτο) για τον πέμπτο δίσκο του συγκροτήματος, "Metallica (Black Album)", το 1991. Το τραγούδι έφτασε στην 11η θέση των αμερικανικών "Mainstream Rock (chart)", ενώ κατάφερε να μπει σε πολλές δεκάδες ευρωπαϊκών chart. Το κομμάτι θεωρείται πλέον ένα από τα πιο δημοφιλή τραγούδια του σχήματος και σχεδόν πάντα είναι στο ρεπερτόριο τους σε συναυλίες. Επίσης, έχει διασκευαστεί πάνω από σαράντα φορές.

Στις 22 Νοεμβρίου του 1999 κυκλοφόρησε ξανά ως single για τον δίσκο "S&M", όπου παίχτηκε με την Ορχήστρα του Σαν Φρανσίσκο, υπό τη διεύθυνση του Μάικλ Κέιμαν, το οποίο κι αυτό είχε ανέβηκε σε υψηλές θέσεις στα chart διαφόρων χωρών. Το κομμάτι, αρχικά, ο Τζέιμς Χέτφιλντ, δεν το προόριζε για κυκλοφορία, αλλά μόλις το άκουσε ο Λαρς Ούλριχ, τον έπεισε να το κυκλοφορήσουν. Αξιοσημείωτος είναι και ο τρόπος που εμπνεύστηκαν τα πρώτα μέτρα του τραγουδιού, με τον Χέτφιλντ να μιλά με τη φίλη του στο τηλέφωνο και με το άλλο χέρι να παίζει σε αρπέζ τη Μι Μινόρε.

Το θέμα του τραγουδιού έχει κυρίως ερωτικό χαρακτήρα. Και πρόκειται για την πρώτη μπαλάντα του συγκροτήματος, η οποία δεν εκτιμήθηκε, αρχικά, από τους φίλους του σχήματος, καθώς η αλλαγή του ήχου τους έγινε καταφανής σε αυτό το τραγούδι. Σε μία ψηφοφορία που έγινε στην ελληνική έκδοση του "Metal Hammer", το κομμάτι κατάφερε να μπει στη λίστα με τα "200 Σπουδαιότερα Τραγούδια όλων των εποχών", και κατέληξε στην 25η θέση.
Space Metal

Το Space Metal είναι συλλογή τραγουδιών του βρετανικού χαρντ ροκ συγκροτήματος UFO, η οποία κυκλοφόρησε το 1976 μέσω της δισκογραφικής εταιρίας "Nova Records".

Η συλλογή αποτελείται από κομμάτια τα οποία προέρχονται από τα άλμπουμ ""UFO 1", "UFO 2: Flying" και "UFO Live"", στα οποία ο ήχος του συγκροτήματος περιελάμβανε ψυχεδελικά στοιχεία και αποτελούσε ένα κράμα space και hard rock.
Ανδρέας Ζαρμπαλάς

Ο Ανδρέας Ζαρμπαλάς (γενν. 1941) είναι Έλληνας δημοσιογράφος και λογοτέχνης.
Πρωτάθλημα Γαλλίας καλαθοσφαίρισης ανδρών

Το Πρωτάθλημα Γαλλίας καλαθοσφαίρισης ανδρών ή Γαλλικό Πρωτάθλημα (γαλλικά: "Championnat de France de basket-ball", από το 1993 επίσημη ονομασία: "Championnat de France Pro A", Πρωτάθλημα Γαλλίας Προ Α, άλλη ονομασία: LNB Pro A), γνωστή από το 2018 ως «Jeep Élite», αποτελεί την ανώτατη κατηγορία πρωταθλημάτων καλαθοσφαίρισης της χώρας. Από το 1987, διοργανώτρια αρχή του πρωταθλήματος είναι η «γαλλική λίγκα» (LNB).<ref name="Organisation / Staff LNB.fr">LNB : organisation et staff sur lnb.fr </ref>
The Trooper

Το The Trooper είναι ένα τραγούδι του αγγλικού Heavy Metal συγκροτήματος Iron Maiden. Κυκλοφόρησε ως δεύτερο single για τον δίσκο "Piece of Mind", το 1983. Το τραγούδι γράφτηκε εξ ολοκλήρου από τον Στιβ Χάρις. Ήταν από τα λίγα τραγούδια τους, που παίχτηκαν πολύ στο ραδιόφωνο στις ΗΠΑ, επίσης, στα "US Mainstream Rock charts", κατέλαβε την 28η θέση. Επιτυχία είχε, ωστόσο, και στα βρετανικά chart, καταλαμβάνοντας την 12η θέση. Μία ζωντανή του εκτέλεση, κυκλοφόρησε το 2005.

Το τραγούδι, όπως και πολλά τραγούδια του σχήματος, είναι βασισμένο σε ιστορικό γεγονός, και συγκεκριμένα στον Κριμαϊκό Πόλεμο, στη μάχη της Μπαλακλάβα, όπου εξιστορείται από τα μάτια ενός στρατιώτη. Εν μέρει, έχει και επιρροές από το ποίημα The Charge of the Light Brigade, του Άλφρεντ Τέννυσον.

Πρόκειται για ένα από τα πιο γνωστά τραγούδια των Iron Maiden, το οποίο δεν απουσιάζει από τους διάφορους tribute δίσκους για το συγκρότημα. Σε ψηφοφορία που έγινε στην ελληνική έκδοση του "Metal Hammer", το τραγούδι συμπεριλήφθηκε μεταξύ των 200 Σπουδαιότερων Τραγουδιών όλων των εποχών, καταλαμβάνοντας την 14η θέση.
Enter Sandman

Το «Enter Sandman» είναι τραγούδι του αμερικανικού Heavy Metal συγκροτήματος Metallica. Κυκλοφόρησε ως single το 1991, για το το άλμπουμ "Metallica". Η σύνθεση του κομματιού γράφτηκε από τους Κερκ Χάμμετ, Τζέιμς Χέτφιλντ και Λαρς Ούλριχ. Με τον δεύτερο να γράφει τους στίχους του κομματιού, οι οποίοι έχουν επίκεντρο τους παιδικούς εφιάλτες.

Το single έγινε πλατινένιο στις ΗΠΑ, πουλώντας 1.000.000 αντίτυπα, συνεισφέροντας ώστε ο δίσκος να φτάσει τις 30 εκατομμύρια πωλήσεις παγκοσμίως. Το κομμάτι έλαχε καλής κριτικής, ενώ θεωρείται ένα από τα πιο δημοφιλή τραγούδια του σχήματος, το οποίο σπάνια απουσιάζει από το συναυλιακό τους ρεπερτόριο, παιγμένο πάνω από 1.100 φορές. Το κομμάτι, επίσης, είναι γνωστό και το εναρκτήριο κιθαριστικό του riff, το οποίο γράφτηκε από τον Χάμμετ.

Το συγκεκριμένο τραγούδι γνώρισε και αρκετές διασκευές από διάσημα σχήματα όπως οι Motörhead και οι Apocalyptica. Σε μία ψηφοφορία της ελληνικής έκδοσης του "Metal Hammer", το κομμάτι συγκαταλέγεται στον κατάλογο με τα 200 Σπουδαιότερα Τραγούδια όλων των εποχών, καταλαμβάνοντας τη 17η θέση.
Aeroland Airways

μικρογραφία|211x211εσ|On a delivery flight to Greece
Η Aeroland Airways ήταν αεροπορική εταιρεία που παρείχε ναυλωμένες εμπορικές πτήσεις. Είχε ως βάση της την Αθήνα. Ιδρύθηκε το 2005 και έπαυσε τη λειτουργία της το 2012.
Σάββατο, Κυριακή και Παρασκευή

Η Σάββατο, Κυριακή και Παρασκευή είναι σπονδυλωτή ταινία, αποτελούμενη από τρεις κωμικές ιστορίες, διάρκειας 109 λεπτών, Ιταλοϊσπανικής παραγωγής έτους 1979, (πρωτότυπος Ιταλικός τίτλος: "Sabato, Domenica e Venerdì").
AirSea Lines

Η AirSea Lines ήταν αεροπορική εταιρεία που είχε ως βάση της τα Γουβιά, στην Κέρκυρα. Ήταν η πρώτη εταιρεία υδροπλάνων στην Ελλάδα. Η βάση της ήταν η μαρίνα των Γουβιών. Ξεκίνησε να λειτουργεί το 2004 και έπαυσε τη λειτουργία της το 2008, αντιμετωπίζοντας γραφειοκρατικά εμπόδια, αλλά και δυσκολίες στις υποδομές.
EuroAir

Η EuroAir ήταν μια αεροπορική εταιρεία με βάση στην Αθήνα. Εκτελούσε επιχειρηματικές ναυλωμένες πτήσεις είτε με τα δικά της είτε με ναυλωμένα αεροσκάφη. Η βάση του στόλου ήταν στον Διεθνή Αερολιμένα Αθηνών. Ξεκίνησε να λειτουργεί το 1995 ενώ έπαυσε να λειτουργεί τον Μάρτιο του 2009, όταν ανακλήθηκε το πιστοποιητικό της.
Cronus Airlines

Η Cronus Airlines ήταν ελληνική αεροπορική εταιρεία που είχε ως βάση την Αθήνα. Εκτελούσε τακτικά δρομολόγια, καθώς και ναυλωμένες πτήσεις χρησιμοποιώντας στόλο αεροσκαφών τύπου Boeing 737-300 και 400. Λειτούργησε από το 1995 έως και το 2001 όταν συγχωνεύθηκε με την Aegean Airlines.
thumb|Boeing 737-300 της Cronus Airlines.
Alexandair

Η Alexandair ήταν ελληνική αεροπορική εταιρεία που εκτελούσε ναυλωμένες (charter) πτήσεις. Είχε τη βάση της στην Αθήνα. Εκτελούσε ναυλωμένες πτήσεις με τη μέθοδο της μίσθωσης των αεροσκαφών σε μεγάλους τουριστικούς πράκτορες. Η κύρια βάση της εταιρείας ήταν ο Διεθνής Αερολιμένας Ηρακλείου. Ξεκίνησε να λειτουργεί το 2004 και έπαυσε να λειτουργεί τον Σεπτέμβριο του 2007.
μικρογραφία|237x237εσ|McDonnell Douglas MD-82 (DC-9-82), Alexandair
Η Επιστροφή του Τζαφάρ

Η Επιστροφή του Τζαφάρ (γνωστό και ως Αλαντίν 2: Η Επιστροφή του Τζαφάρ) (αγγλικά: "The Return of Jafar" ή "Aladdin 2: The Return of Jafar") είναι αμερικανική ταινία κινουμένων σχεδίων που κυκλοφόρησε απευθείας σε βίντεο το 1994. Αποτελεί τη συνέχεια της ταινίας κινουμένων σχεδίων του 1992 "Αλαντίν", οι οποίες είναι και οι δύο παραγωγές της εταιρείας The Walt Disney Company. Η ταινία κυκλοφόρησε στις 20 Μαΐου 1994 και εξυπηρετεί επίσης ως το πρώτο επεισόδιο της σειράς κινουμένων σχεδίων "Αλαντίν". Με επιλογή υλικού το οποίο θα χρησιμοποιούσαν αρχικά για τα πρώτα πέντε επεισόδια της σειράς, "Η Επιστροφή του Τζαφάρ" ήταν η πρώτη ταινία κινουμένων σχεδίων μεγάλου μήκους της Ντίσνεϋ που κυκλοφόρησε απευθείας σε βίντεο. Μια τρίτη ταινία με τον τίτλο "Ο Αλαντίν και ο Βασιλιάς των Κλεφτών", συνέχεια των δύο προηγούμενων, ακολούθησε το 1996 και κυκλοφόρησε απευθείας σε βίντεο, όπως και η δεύτερη. Η ταινία απετέλεσε και το πρώτο Αμερικανικό πρότζεκτ κινουμένων σχεδίων που κυκλοφόρησε απευθείας σε βίντεο.

Στην ταινία, ο Τζαφάρ καταφέρνει να απεγκλωβιστεί και επιστρέφει στην Άγκραμπα για να πάρει την εκδίκησή του από τον Αλαντίν και την παρέα του, την Πριγκίπισσα Γιασμίν, το Τζίνι, τον Αμπού, το Χαλί, τον Σουλτάνο και τον Ιάγκο (ο οποίος τώρα έχει στραφεί εναντίον του Τζαφάρ).
ΑΣΒΕΛ Λυών-Βιλερμπάν

Η ΑΣΒΕΛ Λυών-Βιλερμπάν (γαλλικά: "ASVEL Lyon-Villeurbanne", "ASVEL Basket"), γνωστή ως Βιλερμπάν, είναι επαγγελματική ομάδα καλαθοσφαίρισης. Ιδρύθηκε το 1948, ως τμήμα του αθλητικού συλλόγου ΑΣΒΕΛ και εδρεύει στο προάστιο Βιλερμπάν της Λυών στη Γαλλία. Χρώματά της είναι το πράσινο και το λευκό. Η ομάδα διεξάγει τους εντός έδρας αγώνες της στην Αστρομπάλ, χωρητικότητας 5.800 θεατών. Αποτελεί μία από τις πλέον επιτυχημένες ομάδες στη Γαλλία, έχοντας κατακτήσει 20 πρωταθλήματα, 9 κύπελλα, ένα ομοσπονδιακό κύπελλο κι ένα λιγκ καπ. Από το 2014, πρόεδρος της είναι ο Γάλλος σταρ του ΝΒΑ, Τόνι Πάρκερ και αντιπρόεδρος της ο επίσης Γάλλος καλαθοσφαιριστής Νικολά Μπατούμ. Από τη σεζόν 2019-20, η ομάδα αγωνίζεται στην Ευρωλίγκα.
Κώστας Κριτσίνης

Ο Κώστας Κριτσίνης γεννήθηκε στην Ερμούπολη. Σπούδασε Νομικά και δικηγόρησε. Διετέλεσε επί μια δεκαετία Νομάρχης Χίου, Κεφαλληνίας και Φλώρινας. 

Είναι μεταφραστής του Ζιλιέν Γκρακ («Η Ακτή των Σύρτεων»), του Κλοντ Ντελαρί («Περιμένοντας τον Πόλεμο», «Ο θρίαμβος των Ελεφάντων»), του Πάτρικ Γκρένβιλ («Τα Μαύρα Φρούρια»), του Μπερνάρ Πιες («Στον Αστερισμό του Κυνός»), του Μισέλ Ρίο («Το Μοιραίο Λάθος»), του Λουις Μιζόν («Ο θάνατος του Ίνκα»), του Γιαροσλάβ Πουτίκ («Ο Άνθρωπος με το ξυράφι»), της Σέλμα Λάγκερλεφ («Το βιβλίο των Χριστουγέννων»), (Εκδόσεις Σ. Ι. Ζαχαρόπουλος), του Ανρί Τρουαγιά («Η Ζωή και το Έργο του Ντοοτογέφσκι»), (Εκδόσεις Πελεκάνος), του Παναΐτ Ιστράτι («Προς την Άλλη Φλόγα»), (Εκδόσεις Κάλβος), κ.ά. Το ποίημά του "Νοεμβριανή νυχτιά" μελοποιήθηκε από τον συνθέτη Σπύρο Σαμοΐλη.


Κατηγορία:Νομάρχες Χίου
ΚΚ Ολίμπια

Η ΚΚ Ολίμπια (σλοβενικά: "KK Olimpija"), γνωστή με την ονομασία Ολίμπια Λιουμπλιάνα, είναι επαγγελματική ομάδα καλαθοσφαίρισης. Ο σύλλογος εδρεύει στη Λιουμπλιάνα της Σλοβενίας. Η ομάδα διεξάγει τους εντός έδρας αγώνες της στην Αρένα Στόζιτσε, χωρητικότητας 12.480 θεατών.
Ελάν Μπεαρναί Πω-Λακ-Ορτέζ

Η Ελάν Μπεαρναί Πω-Λακ-Ορτέζ (γαλλικά: "Élan Béarnais Pau-Lacq-Orthez", ÉBPLO), γνωστή ως Ορτέζ, είναι επαγγελματική ομάδα καλαθοσφαίρισης. Ιδρύθηκε το 1931 ως τμήμα του ομώνυμου αθλητικού συλλόγου. Εδρεύει στο Πω της Ακουιτανίας στη Γαλλία.

Η ομάδα έφτασε στο αποκορύφωμά της το 1973, ενώ κατέκτησε ευρωπαϊκό τίτλο το 1984 κερδίζοντας το Κύπελλο Κόρατς. Η Ορτέζ κατέκτησε το πρώτο του πρωτάθλημα Γαλλίας το 1986 και έγινε ευρέως γνωστή στα τα τέλη της δεκαετίας του 1990 και στις αρχές της δεκαετίας του 2000. Το 2008, ο σύλλογος αντιμετώπισε μια οικονομική κρίση σε πρώτη φάση, ενώ στη συνέχεια, το 2009 η ομάδα υποβιβάστηκε στη δεύτερη κατηγορία, την Προ Β. Έπειτα επανήλθε στην πρώτη κατηγορία, την Προ Α, για να υποβιβαστεί και πάλι το 2012 στην Προ Β. Το 2013, επέστρεψε και πάλι στην Προ Α.

Η Ορτέζ βρίσκεται μεταξύ των πιο διάσημων γαλλικών ομάδων καλαθοσφαίρισης, με εννέα τίτλους πρωταθλήματος και τρία κύπελλα. Επίσης, στέφθηκε πρωταθλήτρια Γαλλίας σε τρεις περιπτώσεις για δύο αγωνιστικές περιόδους συνεχόμενα (1986-1987, 1998-1999 και 2003-2004).

Ακόμη, η Ορτέζ έχει μεγάλη αντιπαλότητα με την αντίστοιχη ομάδα της Λιμόζ. Οι δύο σύλλογοι έχουν αναμετρηθεί αρκετές φορές σε αγώνες που έκριναν τον τίτλο, αλλάζοντας έτσι ριζικά την όψη του του γαλλικού μπάσκετ το διάστημα 1980-1990. Το "classico", όπως αποκαλείται, διεγείρει τα πλήθη και εξάπτει τα πάθη.
Πίτερ Κούκε φαν Ελστ

Ο Πίτερ Κούκε φαν Ελστ (φλαμανδικά: Pieter Coecke van Aelst, Άαλστ, Βέλγιο, 14 Αυγούστου 1502 - Βρυξέλλες 6 Δεκεμβρίου 1550) ήταν Φλαμανδός ζωγράφος, γλύπτης αρχιτέκτονας, σχεδιαστής ξυλογραφιών, υαλογράφος και σχεδιαστής ταπισερί. Πρωταρχικό του θέμα ήταν χριστιανικές θρησκευτικές απεικονίσεις. Εργάστηκε στην Αμβέρσα και στις Βρυξέλλες και ονομάστηκε "Αυλικός ζωγράφος" στην Αυλή του αυτοκράτορα Καρόλου Ε΄.

Ο Κούκε φαν Ελστ ήταν πολύγλωσσος. Δημοσίευσε μεταφράσεις πραγματειών σχετικών με την αρχαία ρωμαϊκή και τη σύγχρονη αρχιτεκτονική στα φλαμανδικά, τα γαλλικά και τα γερμανικά. Οι εκδόσεις αυτές διαδραμάτισαν ζωτικό ρόλο στη διάδοση των ιδεωδών της Αναγέννησης στις Κάτω Χώρες και συνέβαλαν στην μετάβαση, στη βόρεια Ευρώπη, από το ύστερο γοτθικό ύφος, που τότε ήταν το κυρίαρχο στην αρχιτεκτονική, σε πιο σύγχρονο "προσανατολισμένο στην αρχαιότητα" ύφος.
Σύνταγμα της Βοσνίας και Ερζεγοβίνης

Το Σύνταγμα της Βοσνίας και Ερζεγοβίνης είναι το ανώτατο νομικό έγγραφο της Βοσνίας και Ερζεγοβίνης. Περιλαμβάνεται στο παράρτημα 4 της γενικής συμφωνίας ειρήνης, γνωστής ως η Συμφωνία του Ντέιτον, η οποία υπογράφηκε στις 14 Δεκεμβρίου 1995. Με το σύνταγμα αυτό επισφραγίστηκε το τέλος του πολέμου στη Βοσνία και Ερζεγοβίνη, ωστόσο έχει δεχτεί ένα σημαντικό ποσοστό κριτικής. Υπό την εποπτεία της διεθνούς κοινότητας, μια προσπάθεια τροποποίησής του, το 2006, απέτυχε να πάρει την έγκριση των δύο τρίτων των μελών της Βουλής των Αντιπροσώπων της χώρας.

Μεταξύ άλλων, το σύνταγμα δεσμεύεται για την ελευθερία, την ισότητα, την ανεκτικότητα και τους δημοκρατικούς θεσμούς της κυβέρνησης. Αναφέρει επίσης ότι οι φορείς της εθνικής κυριαρχίας είναι οι λαοί που συνιστούν την ομοσπονδία της Βοσνίας και Ερζεγοβίνης (Σέρβοι, Βόσνιοι και Κροάτες). Για τη διαδικασία τροποποίησής του, το Σύνταγμα ορίζει ότι απαιτείται απόφαση της Βουλής των Αντιπροσώπων, στην οποία να περιλαμβάνονται τα δύο τρίτα των παρόντων και ψηφιζόντων βουλευτών.
Βυζαντινό Μουσείο Μάνης

Το Βυζαντινό Μουσείο Μάνης στεγάζεται στον Πύργο Πικουλάκη στην Αρεόπολη, δίπλα στον ναό του Αγίου Ιωάννη, και αποτελεί έναν από τους σταθμούς στο "Δίκτυο Μουσείων Μάνης". Το συγκρότημα είναι μια οχυρή μανιάτικη κατοικία, με πύργο και πυργόσπιτο, των προεπαναστατικών χρόνων δωρεά του Ιωάννη Πικουλάκη στο Δημόσιο. Στον Πύργο Πικουλάκη η μόνιμη έκθεση έχει θέμα τις "Ιστορίες θρησκευτικής πίστης της Μάνης" και αναπτύσσεται σε δύο θεματικές ενότητες :

*"Εμφάνιση και εδραίωση του Χριστιανισμού" στο ισόγειο 

Η πρώτη ενότητα αναφέρεται στην εμφάνιση και τη σταδιακή διάδοση και εδραίωση του χριστιανισμού στη Μάνη. Η έκθεση βασίζεται κατεξοχήν σε αρχαιολογικό υλικό. Ευρήματα από τις μεγάλες βασιλικές στο Γύθειο, στην Καινήπολη και στο Τηγάνι, και αρχιτεκτονικά, κυρίως, γλυπτά ναών του 11ου και του 12ου αιώνα τοποθετούν τον επισκέπτη έναντι του ζητήματος του εκχριστιανισμού της Μάνης.

* "Η Εκκλησία: τόπος λατρείας - χώρος επικοινωνίας" στον όροφο

Η δεύτερη ενότητα επιχειρεί να προβάλλει τα βασικά χαρακτηριστικά του χριστιανικού ναού, που ως δημιούργημα – με την αρχιτεκτονική του μορφή και τη ζωγραφική του διακόσμηση – συνοψίζει το δόγμα της πίστης και παράλληλα συνιστά σημείο αναφοράς για την κοινότητα των πιστών, που συγκεντρώνονται εντός του για την άσκηση της λατρείας. Τοιχογραφίες και εικόνες, εκκλησιαστικά βιβλία, αναθηματικές επιγραφές ευσεβών Μανιατών, καθώς και εκκλησιαστικά αντικείμενα ή λειτουργικά σκεύη που υπηρετούν το τελετουργικό, χρονολογούμενα από τη βυζαντινή ή και τη μεταβυζαντινή περίοδο.
Σύνταγμα της Γαλλίας

Το ισχύον Σύνταγμα της Γαλλίας υιοθετήθηκε στις 4 Οκτωβρίου 1958. Η τυπική του ονομασία είναι Σύνταγμα της Πέμπτης Δημοκρατίας, καθώς αντικατέστησε εκείνο της λεγόμενης Τέταρτης Δημοκρατίας (1946). Ο Σαρλ ντε Γκωλ ήταν η κύρια κινητήρια δύναμη για την εισαγωγή του νέου συντάγματος, ενώ το κείμενό του συντάχθηκε από τον Μισέλ Ντεμπρέ. Από την υιοθέτησή του ως σήμερα το σύνταγμα έχει τροποποιηθεί δεκαοκτώ φορές, με πρόσφατη τροποποίηση εκείνη του 2008.

Το σύνταγμα προβλέπει τις διαδικασίες για την εκλογή του Προέδρου και του Κοινοβουλίου, την επιλογή της κυβέρνησης, καθώς και τις αρμοδιότητες του καθενός και τις σχέσεις μεταξύ τους. Εξασφαλίζει τις δικαστικής αρχής και δημιουργεί ένα ανώτατο δικαστήριο, ένα συνταγματικό δικαστήριο και ένα οικονομικό και κοινωνικό συμβούλιο. Θεωρείται ότι έχει σχεδιαστεί για να δημιουργήσει ένα πολιτικά ισχυρό Πρόεδρο.
Fly Hellas

Η Fly Hellas (πρώην Viking Hellas Airlines) ήταν ιδιωτική αεροπορική εταιρεία που εκτελούσε ναυλωμένες πτήσεις. Η βάση της εταιρείας βρισκόταν στον Διεθνή Αερολιμένα Αθηνών. Λειτούργησε από το 2010 έως το 2011.
Παγωμένο Νεφέλωμα του Λέοντος

thumb|right|255px|Το «Παγωμένο Νεφέλωμα» στον Λέοντα
Το «Παγωμένο Νεφέλωμα του Λέοντος» (Frosty Leo Nebula) ή IRAS 09371+1212 είναι ένα πρωτοπλανητικό νεφέλωμα (PPN) που βρίσκεται σε απόσταση περίπου 10.000 έτη φωτός από τη Γη, στον αστερισμό Λέοντα. Είναι διπολικό νεφέλωμα, με κεντρικό αστέρα φασματικού τύπου K7 II (πορτοκαλί λαμπρό γίγαντα). Είναι ασυνήθιστο ως προς το ότι το φως του παρουσιάζει ένα εξαιρετικά βαθύ χαρακτηριστικό απορροφήσεως στο φάσμα του σε μήκος κύματος 3,1 µm, ενώ το ίδιο το νεφέλωμα κείται περισσότερο από 900 παρσέκ πάνω από το επίπεδο του Γαλαξία μας . Επιπλέον, έχει τη μοναδική γνωστή περιαστρική εκροή σε πρωτοπλανητικό νεφέλωμα στην οποία η παρουσία κρυσταλλικού πάγου κυριαρχεί στο φάσμα εκπομπής στα μεγάλα μήκη κύματος.
NGC 2452

Το NGC 2452 είναι ένα πλανητικό νεφέλωμα στον νότιο αστερισμό Πρύμνη ή Πρύμνα. Το νεφέλωμα αυτό ανακαλύφθηκε από τον Βρετανό αστρονόμο Τζον Χέρσελ, που παρατηρούσε από τη Νότια Αφρική, τη δεκαετία του 1830, και η ανακάλυψη αυτή δημοσιεύθηκε το 1847. Ο Χέρσελ αρχικώς το περιέγραψε ως "«ένα αντικείμενο του οποίου τη φύση δεν δύναμαι να διευκρινήσω. Ασφαλώς δεν είναι αστέρας, ούτε δύο αστέρες πολύ κοντά ο ένας στον άλλο [...] Θα έπρεπε να το αποκαλέσω ένα επίμηκες πλανητικό νεφέλωμα»". Η απόστασή του από τη Γη δεν είναι γνωστή με κάποια ακρίβεια, πάντως είναι μεγαλύτερη των 2.000 ετών φωτός. 

Το NGC 2452 είναι μόλις ορατό με τα μεγαλύτερα ερασιτεχνικά τηλεσκόπια. Αν και νότιο αντικείμενο, είναι ορατό από το μεγαλύτερο μέρος του Βόρειου Ημισφαιρίου της Γης, τις νύκτες του χειμώνα. Παρατηρείται μεταξύ των αστέρων ο (όμικρον) Πρύμνας και 3 Πρύμνας, μόλις 8,5 λεπτά της μοίρας (και επομένως στο ίδιο τηλεσκοπικό πεδίο) νότια-νοτιοδυτικά από το δεκάδες φορές φωτεινότερο ανοικτό αστρικό σμήνος NGC 2453. Ωστόσο, το NGC 2452 ανιχνεύθηκε και στο υπέρυθρο ήδη από το 1983, στην επισκόπηση του IRAS, καθώς φέρει τη διακριτική ονομασία IRAS 07453-2712 στον κατάλογό του.

Στο κέντρο του γαλανόλευκου αυτού πλανητικού νεφελώματος παρατηρείται ό,τι έμεινε από τον αστέρα που το δημιούργησε: σήμερα είναι ένας παλλόμενος λευκός νάνος με σχετικώς όχι πολύ υψηλή επιφανειακή θερμοκρασία, που είναι καταλογογραφημένος, σε συνδυασμό με το νεφέλωμα, ως μεταβλητός αστέρας, ο V354 Πρύμνας (V354 Pup), καθώς η φωτεινότητά του μεταβάλλεται ελαφρώς περιοδικά, επειδή κύματα πυκνότητας διατρέχουν ολόκληρο το εσωτερικό του. Ο λευκός νάνος και κατά μέσο όρο το νεφέλωμα NGC 2452 απομακρύνονται από τη Γη και το Ηλιακό Σύστημα με ταχύτητα περίπου 68 χιλιόμετρα το δευτερόλεπτο (245 χιλιάδες χιλιόμετρα την ώρα).
NGC 2439

To NGC 2439 είναι ανοικτό σμήνος στον αστερισμό Πρύμνη. Έχει φαινόμενο μέγεθος 6,9, γωνιακή έκταση 10 arcmins και είναι ορατό με χρήση μικρού τηλεσκοπίου. Απέχει περίπου 3.855 kpc από το Ηλιακό Σύστημα ενώ η ηλικία του υπολογίζεται στα δέκα εκατομμύρια χρόνια περίπου.
Ημέρα του Αγίου Πατρικίου

Ημέρα του Αγίου Πατρικίου, ή η Γιορτή του Αγίου Πατρικίου (Ιρλανδικά: "Lá Fhéile Pádraig", "Η Ημέρα της Εορτής του Πατρικίου"), είναι μια πολιτιστική και θρησκευτική εορτή που λαμβάνει χώρα την 17η Μαρτίου, την επέτειο του θανάτου, κατά την παράδοση, του Αγίου Πατρικίου (Saint Patrick) (περ. 385–461 μ.Χ. ), του σημαντικότερου Προστάτη Αγίου της Ιρλανδίας. 

Η Ημέρα του Αγίου Πατρικίου ανακηρύχθηκε επίσημη χριστιανική αργία στις αρχές του 17ου αιώνα και τηρείται από την Καθολική Εκκλησία, την Αγγλικανική Εκκλησία (και ιδίως στην Εκκλησία της Ιρλανδίας), την Ανατολική Ορθόδοξη Εκκλησία, και την Λουθηρανική Εκκλησία. Η ημέρα μνημονεύει τον Άγιο Πατρίκιο και την άφιξη του Χριστιανισμού στην Ιρλανδία, και αποτελεί αφορμή για εορτασμό του ιρλανδέζικου πολιτισμού και καταγωγής σε όλον τον πλανήτη. Οι εορτασμοί περιλαμβάνουν γενικά παρελάσεις και φεστιβάλ, εκδηλώσεις που καλούνται céilithe, και την χρήση του πράσινου χρώματος ή του τριφυλλιού (shamrocks) σε ενδύματα και αξεσουάρ. Οι δε χριστιανοί παρακολουθούν λατρευτικές λειτουργίες  προς τιμήν του Αγίου και οι περιορισμοί της Νηστείας της Σαρακοστής επί του φαγητού και της κατανάλωσης αλκοόλ αίρονται για την ημέρα, γεγονός το οποίο έχει ευνοήσει την σύνδεση της παράδοσης με αυξημένη κατανάλωση αλκοόλ.

Η Ημέρα του Αγίου Πατρικίου είναι επίσημη αργία στην Δημοκρατία της Ιρλανδίας, την Βόρεια Ιρλανδία, την καναδική Επαρχία της Νέας Γης και Λαμπραντόρ (Newfoundland and Labrador), και την Βρετανική Υπερπόντια Κτήση της Μονσεράτ (Montserrat). Επίσης εορτάζεται σε πολλές άλλες χώρες, όπου υπάρχει ικανή ιρλανδική διασπορά, ιδιαίτερα στην Μεγάλη Βρετανία, τον Καναδά, τις Ηνωμένες Πολιτείες της Αμερικής, την Αργεντινή, την Αυστραλία και την Νέα Ζηλανδία. 
Η Ημέρα του Αγίου Πατρικίου εορτάζεται σε περισσότερες χώρες από οποιαδήποτε άλλη εθνική εορτή. Οι σύγχρονοι εορτασμοί έχουν ιδιαίτερα επηρεαστεί από τους εορτασμούς της Ιρλανδικής διασποράς, ιδιαίτερα εκείνοι στην Βόρεια Αμερική. Τα τελευταία χρόνια, η ημέρα του Αγίου Πατρικίου έχει δεχτεί σημαντική κριτική για την υπερβολή εμπορευματικοποίησή της και για την προώθηση αρνητικών στερεοτύπων των Ιρλανδών.
Κλεάνθης Παλαιολόγος

Ο Κλεάνθης Παλαιολόγος (11 Νοεμβρίου 1902 - 25 Αυγούστου 1990) ήταν Έλληνας αθλητής, προπονητής, συγγραφέας και λογοτέχνης.
Γιώργος Μπουγάς

Ο Γιώργος Μπουγάς ( Πειραιάς, 1941 - 12 Μαΐου 2005), ήταν Έλληνας δικηγόρος και πολιτικός. Πατέρας του ήταν επίσης βουλευτής Χρήστος Μπουγάς (γ. 1908 -) και μητέρα του η βουλευτής Ταρσή Μπουγά.
Ο Αλαντίν και ο Βασιλιάς των Κλεφτών

"Ο Αλαντίν και ο Βασιλιάς των κλεφτών "(αγγλικά: "Aladdin and the King of Thieves") είναι μια Αμερικανική ταινία κινουμένων σχεδίων της Disney η οποία κυκλοφόρησε το 1996 απευθείας σε βίντεο και αποτελεί τη δεύτερη συνέχεια της ταινίας "Αλαντίν". "Ο Αλαντίν και ο Βασιλιάς των Κλεφτών" λειτουργεί ως το τελευταίο κεφάλαιο της σειράς ιστοριών της Disney που εμπνεύστηκαν από τις "Χίλιες και μια νύχτες," η οποία ξεκίνησε με την ταινία του 1992, "Αλαντίν", και συνέχισε με την "Επιστροφή του Τζαφάρ" το 1994 και την τηλεοπτική σειρά "Αλαντίν" (1994–1995).

Η ταινία είναι εμπνευσμένη από το παραμύθι του "Αλή Μπαμπά και οι Σαράντα Κλέφτες" από τις "Χίλιες και μια νύχτες", αντικαθιστώντας τον Αλή Μπαμπά με τον Αλαντίν. Για πρώτη φορά από την πρώτη ταινία Αλαντίν, αυτή η ταινία έχει εντελώς καινούριο soundtrack.

Αν και η ταινία εξυπηρετεί ως το φινάλε της ιστορίας, οι χαρακτήρες επιστρέφουν αργότερα για ένα διασταυρούμενο επεισόδιο με τη σειρά κινουμένων σχεδίων "Ηρακλής", το οποίο φέρει τον τίτλο "Ο Ηρακλής και οι Αραβικές Νύχτες", αλλά και σε μια απευθείας σε βίντεο ταινία με ιστορίες για τις Πριγκίπισσες της Disney με τον τίτλο "Disney Princess Enchanted Tales: Follow Your Dreams".
NGC 3041

Ο NGC 3041 είναι ραβδωτός σπειροειδής γαλαξίας στον αστερισμό Λέοντα. Ταξινομείται ως SAB(rs)c στο σχήμα μορφολογικής ταξινόμησης και ανακαλύφθηκε από τον Ουίλιαμ Χέρσελ στις 23 Μαρτίου 1784. Απέχει 0,077 Gyrs από το Ηλιακό Σύστημα<ref name="NASA/IPAC"></ref>
Λίντα Λάρκιν

Η Λίντα Λάρκιν (αγγλικά: "Linda Larkin", 20 Μαρτίου γενν. 1970) είναι Αμερικανίδα ηθοποιός του κινηματογράφου και της τηλεόρασης. Περισσότερο είναι γνωστή για τον ρόλο της στην ταινία της Disney "Αλαντίν" ως η Πριγκίπισσα Γιασμίν. Ακολούθως συμμετείχε και στα σίκουελ της ταινίας αλλά και στο βιντεοπαιχνίδι "Kingdom Hearts". Για να ερμηνεύσει την Πριγκίπισσα Γιασμίν, χαμήλωνε τη φωνή της γιατί ήταν πολύ ψιλή για τη φωνή του χαρακτήρα. Στις 19 Αυγούστου του 2011, η Λάρκιν, τιμήθηκε από το Disney, προσθέτοντάς στη λίστα Disney Legends, για το συνολικό της έργο στην εταιρεία.
Ζάλγκιρις Κάουνας

Η Ζάλγκιρις Κάουνας (διεθνώς: "Zalgiris Kaunas", "BC Zalgiris Kaunas", λιθουανικά: "Kauno Žalgiris") είναι επαγγελματική ομάδα καλαθοσφαίρισης. Εδρεύει στο Κάουνας της Λιθουανίας και διεξάγει τους εντός έδρας αγώνες της στη Ζάλγκιρις Αρένα, χωρητικότητας 15.688 θέσεων.
NGC 2440

Το NGC 2440 είναι πλανητικό νεφέλωμα στον αστερισμό Πρύμνη. Απέχει περίπου 4.000 έτη φωτός από το Ηλιακό Σύστημα και ο κεντρικός αστέρας του, ο HD62166, πιθανότατα είναι ο θερμότερος γνωστός λευκός νάνος.

Το ανακάλυψε ο αστρονόμος Ουίλιαμ Χέρσελ στις 4 Μαρτίου 1790 και το περιέγραψε ως "ένα όμορφο πλανητικό νεφέλωμα αξιόλογης φωτεινότητας, όχι πολύ καλά καθορισμένο".
Hellenic Imperial Airways

μικρογραφία|298x298εσ|Αεροσκάφος Boeing 747-200B της εταιρείας
Η Hellenic Imperial Airways ήταν αεροπορική εταιρεία, που είχε βάση στο Ελληνικό, της νότιας Αθήνας. Εκτελούσε ναυλωμένες και προγραμματισμένες πτήσεις. Λειτούργησε από το 2007 έως το 2013.
Ομοσπονδιακή Πολυτεχνική Σχολή της Λωζάνης

Η Ομοσπονδιακή Πολυτεχνική Σχολή της Λωζάνης (γαλλικά: "École Polytechnique Fédérale de Lausanne", EPFL) είναι ερευνητικό πανεπιστημιακό ίδρυμα στη Λωζάνη της Ελβετίας, το οποίο ειδικεύεται στις φυσικές επιστήμες και τη μηχανική. Το συγκρότημα του Ελβετικού Ομοσπονδιακού Ινστιτούτου Τεχνολογίας έχει τρεις κύριες αποστολές παγκόσμιας κατάταξης: εκπαίδευση, έρευνα και μεταφορά τεχνολογίας σε ανώτατο διεθνές επίπεδο.

Το EPFL θεωρείται ευρέως ως ένα από τα παγκοσμίως κορυφαία πανεπιστήμια. Η κατάταξη πανεπιστημίων QS World University Rankings κατατάσει το EPFL 14ο στον κόσμο σε όλους τους κλάδους στην βαθμολογία του έτους 2015/2016, ενώ το Times Higher Education World University Rankings κατατάσει το EPFL ως το 12ο κορυφαίο πανεπιστήμιο στην μηχανική.

Το EPFL βρίσκεται στη Suisse Romande, στο Γαλλόφωνο κομμάτι της Ελβετίας.
Το αδερφικό ίδρυμα στο Γερμανόφωνο κομμάτι της Ελβετίας είναι το ETH Ζυρίχης. Συσχετιζόμενα με πολλά ειδικευμένα ερευνητικά ιδρύματα, τα δύο πανεπιστήμια σχηματίζουν το Ελβετικό Ομοσπονδιακό Ινστιτούτο Τεχνολογίας (ETH Domain), το οποίο εξαρτάται άμεσα από το Ομοσπονδιακό Υπουργείο Εθνικής Οικονομίας , Παιδείας και Έρευνας. Σε σχέση με τις ερευνητικές και εκπαιδευτικές δραστηριότητες, το EPFL λειτουργεί εναν πυρηνικό αντιδραστήρα CROCUS, έναν αντιδραστήρα σύντηξης Tokamak, έναν υπερυπολογιστή Blue Gene/Q και εγκαταστάσεις βιολογικού κινδύνου.
Φρόντο Μπάγκινς

Ο Φρόντο Μπάγκινς (αγγλικά: Frodo Baggins) είναι ένας φανταστικός χαρακτήρας του φανταστικού κόσμου του Τζ. Ρ. Ρ. Τόλκιν και ένας από τους βασικούς χαρακτήρες της σειράς "Ο Άρχοντας των Δαχτυλιδιών". Στα βιβλία εμφανίζεται ως ένα Χόμπιτ από το Σάιρ, το οποίο κληρονομεί από τον Μπίλμπο Μπάγκινς το "Ένα Δαχτυλίδι" και αναλαμβάνει την αποστολή να το πάει στη Μόρντορ να το καταστρέψει στο Βουνό του Χαμού. Ο χαρακτήρας, επίσης, εμφανίζεται και στις μετά θάνατον εκδόσεις του συγγραφέα "Σιλμαρίλλιον" και "Ατέλειωτες ιστορίες". Ο Φρόντο γεννήθηκε την Τρίτη Εποχή, στις 22 Σεπτεμβρίου του 2968.

Ο χαρακτήρας έχει εμφανιστεί σε ταινίες, σε βιντεοπαιχνίδια και σε τηλεοπτικές σειρές. Ωστόσο, η πιο γνωστή εμφάνισή του έγινε στην κινηματογραφική τριλογία του "Άρχοντα των Δαχτυλιδιών", του Πίτερ Τζάκσον, από τον Ελάιζα Γουντ, η οποία γνώρισε μεγάλες εισπρακτικές επιτυχίες αλλά επίσης κέρδισε και πολλά βραβεία Όσκαρ.
Παγετώνας Περίτο Μορένο

300px|μικρογραφία|Τουρίστες αποθαυμάζουν το μεγαλείο του παγετώνα

Ο Παγετώνας Περίτο Μορένο (ισπ. "Glaciar Perito Moreno"), βρίσκεται στην Αργεντινή, στο Εθνικό Πάρκο των Παγετώνων στην επαρχία της Σάντα Κρουζ, και αποτελεί ένα από τους ελκυστικότερους τουριστικούς προορισμούς της χώρας.
Ο παγετώνας προσεγγίζεται από την πανέμορφη κωμόπολη του Ελ Καλαφάτε, , 80 χλμ μακριά και κύριο κέντρο τουρισμού της περιοχής. Την ονομασία του την πήρε από τον Αργεντινό εξερευνητή Φρανσίσκο Μορένο τον επονομαζόμενο και Περίτο, που σημαίνει τον ″ειδικό″.
Μαρίνος Χαρμπούρης

O Μαρίνος Χαρμπούρης (Κεφαλονιά 1729 - 1782), ήταν Έλληνας, Κεφαλονίτης μηχανικός. Έμεινε στην ιστορία για το κατόρθωμά του να δώσει λύση στο πρόβλημα της μετακίνησης ενός τεράστιου μονόλιθου, προκειμένου να χρησιμεύσει ως βάση για τον έφιππο ανδριάντα του Μεγάλου Πέτρου της Ρωσίας στην Αγία Πετρούπολη.
Ρίκο Ροντρίγκεζ

Ο Ρίκο Ροντρίγκεζ ("Rico Rodriguez", 17 Οκτωβρίου 1934 - 4 Σεπτεμβρίου 2015) ήταν Τζαμαϊκανός τρομπονίστας που συνεργάστηκε με το βρετανικό συγκρότημα The Specials.
Τζον Ρις-Ντέιβις

Ο Τζον Ρις-Ντέιβις (αγγλικά: "John Rhys-Davies", 5 Μαΐου 1944 - ) είναι Ουαλός ηθοποιός, ιδιαίτερα γνωστός για την συμμετοχή του στην τριλογία "Ο Άρχοντας των Δαχτυλιδιών", στον ρόλο του νάνου Γκίμλι, αλλά και στη σειρά ταινιών "Indiana Jones" ως ο Σαλλάχ. Επίσης, έχει παίξει και σε δημοφιλείς τηλεοπτικές σειρές όπως το "The Untouchables" και το "Shōgun". Ωστόσο, έχει δώσει και τη φωνή του σε διάφορες ταινίες και σειρές κινουμένων σχεδίων, όπως το "Μπομπ Σφουγγαράκης" και "Ο Αλαντίν και ο Βασιλιάς των Κλεφτών".
Σύνταγμα του Λουξεμβούργου

Το Σύνταγμα του Λουξεμβούργου είναι η ανώτερη μορφή νομοθεσίας του Μεγάλου Δουκάτου του Λουξεμβούργου. Υιοθετήθηκε στις 17 Οκτωβρίου 1868, παρότι αποτελεί τεχνική τροποποίηση του πρώτου συντάγματος του Δουκάτου, που ίσχυε από την 1η Ιανουαρίου 1842.
Σύνταγμα της Ισλανδίας

Το Σύνταγμα της Ισλανδίας (ισλανδικά: "Stjórnarskrá lýðveldisins Íslands") είναι η υπέρτατη νομοθεσία της Ισλανδίας. Αποτελείται από 80 άρθρα, που κατανέμονται σε επτά ενότητες. Εντός αυτών των άρθρων καθορίζεται η διάταξη της ηγεσίας της χώρας και τα ανθρώπινα δικαιώματα των πολιτών. Το σημερινό σύνταγμα ισχύει από τις 17 Ιουνίου 1944 και έκτοτε έχει τροποποιηθεί επτά φορές.
Γιάχορ Μεσαριάκου

Ο Γιάχορ Μεσαριάκου, γεννημένος στις 9 Οκτωβρίου 1976 στο Μινσκ της Λευκορωσίας, είναι πρώην διεθνής επαγγελματίας καλαθοσφαιριστής. Έχει ύψος 2,07 μέτρα και αγωνιζόταν στη θέση του πάουερ φόργουορντ.
Μακεδονικές Αερογραμμές

Οι Μακεδονικές Αερογραμμές ήταν μια θυγατρική εταιρεία των Ολυμπιακών Αερογραμμών, του πρώην εθνικού αερομεταφορέα της Ελλάδας. Η εταιρεία έπαυσε να λειτουργεί το 2003, όταν ανέλαβε τη λειτουργεία των Ολυμπιακών Αερογραμμών, και μετονομάστηκε σε Olympic Airlines.

Μετά την ιδιωτικοποίηση των Ολυμπιακών Αερογραμμών και το σχηματισμό της Olympic Air, ανακοινώθηκε η ίδρυση θυγατρικής στη Βόρειο Ελλάδα, με το όνομα Μακεδονικές Αερογραμμές από τον νέο διεθύνοντα σύμβουλο Ανδρέα Βγενόπουλο.
Strangers in the Night

Το Strangers in the Night είναι ζωντανά ηχογραφημένο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1979 μέσω της δισκογραφικής εταιρείας "Chrysalis Records".

Ο δίσκος υπήρξε ο πιο επιτυχημένος από οποιονδήποτε άλλο κυκλοφόρησαν οι UFO στη καριέρα τους, αφού σκαρφάλωσε στο Top-10 των βρετανικών τσαρτ, φθάνοντας μέχρι την έβδομη θέση, για να βραβευθεί ως ασημένιο άλμπουμ. Την επιτυχία αυτή βοήθησαν τα δύο σινγκλ που κυκλοφόρησαν παράλληλα με τον δίσκο, με τις ζωντανές εκτελέσεις των ""Doctor Doctor" και "Shoot Shoot", τα οποία ανέβηκαν στο Top-50 του καταλόγου επιτυχιών.

Για την προώθηση του "Strangers in the Night"", οι UFO περιόδευσαν στην Βόρεια Αμερική , ανοίγοντας εμφανίσεις των Rush, ενώ συμμετείχαν και στο φεστιβάλ "World Music" της Καλιφόρνια. Επίσης, εμφανίστηκαν στην τηλεοπτική εκπομπή "Hollywood Squares" και το καλοκαίρι του 1979 περιόδευσαν και πάλι στις Ηνωμένες Πολιτείες, μαζί με τους Judas Priest, πριν συνεχίσουν με μία ακόμη σειρά συναυλιών, αυτή την φορά μαζί με τους AC/DC.

Οι κριτικές για το άλμπουμ υπήρξαν ιδιαίτερα θετικές, με το "Allmusic" να το βαθμολογεί με 4,5 αστέρια με άριστα τα πέντε, το "Ultimate Guitar" με 9,7 / 10, το "Sputnik Music" με μέσο όρο βαθμολογιών 4,5 / 5 και το "Rate Your Music" με 4,1 / 5.
Τζόναθαν Φρίμαν

Ο Τζόναθαν Φρίμαν (αγγλικά: "Jonathan Freeman", 5 Φεβρουαρίου 1950 - ) είναι Αμερικανός ηθοποιός, τραγουδιστής, ηθοποιός φωνής και κωμικός, περισσότερο γνωστός για τον ρόλο του στην ταινία της Disney, "Αλαντίν" (1992), ως Τζαφάρ. Επίσης, συμμετείχε και στη σειρά βιντεοπαιχνιδιών "Kingdom Hearts", αλλά και στην παράσταση του Μπρόντγουεϊ, "Αλαντίν" το 2011. Επίσης, υπήρξε υποψήφιος και για βραβείο Tony, για την παράσταση "She Loves Me". Ο Φρίμαν, ωστόσο, συμμετείχε και σε άλλες διασκευές του Μπρόντγουεϊ ταινιών της Disney όπως στο "Η Πεντάμορφη και το Τέρας" αλλά και το "Η μικρή γοργόνα".
Ισαπόστολος

Ισαπόστολος (Λατινικά: aequalis apostolis, Γεωργιανά: მოციქულთასწორი , "motsikultastsori", Ρουμανικά: întocmai cu Apostolii, Ρωσικά: равноапостольный, "ravnoapostol'nyj", Βουλγαρικά και Σερβικά: равноапостолни, "ravnoapostolni") είναι ένας ειδικός τίτλος που δίνεται σε κάποιους άγιους στην Ανατολική Ορθοδοξία. Χρησιμοποιείται επίσης από τις Ανατολικές Καθολικές Εκκλησίες που έχουν κοινωνία με τη Ρώμη. Ο τίτλος αυτός αποδίδεται ως αναγνώριση των ιδιαίτερων υπηρεσιών αυτών των αγίων στη διάδοση και εδραίωση του Χριστιανισμού, συγκρίσιμων με αυτές των αρχικών Δώδεκα Αποστόλων. 

Παρακάτω ακολουθεί μια μερική λίστα με αγίους που ονομάζονται "ισαπόστολοι":
*Μαρία Μαγδαληνή (1ος αιώνας)
*Αγία Φωτεινή η Σαμαρείτιδα (1ος αιώνας)
*Αγία Θέκλα (1ος αιώνας)
*Όσιος Αβέρκιος (2ος αιώνας)
*Αγία Ελένη ("περ." 250 – "περ." 330)
*Μέγας Κωνσταντίνος ("περ." 272 – 337)
*Άγιος Πατρίκιος (5ος αιώνας)
*Κύριλλος (827–869)
*Μεθόδιος (826–885)
*Αγία Όλγα (περ. 890–969)
*Βλαδίμηρος Α΄ του Κιέβου (περ. 958–1015)
*Άγιος Σάββας της Σερβίας (1175–1235)
*Κοσμάς ο Αιτωλός (1714–1779)
*Ιννοκέντιος της Αλάσκας (1797–1879)
* Αγία Νίνα (296-335)
Venus Airlines

Η Venus Airlines ήταν ελληνική αεροπορική εταιρεία η οποία λειτούργησε μεταξύ 1992 και 1997.
No Place to Run

Το No Place to Run είναι το όγδοο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1980 μέσω της δισκογραφικής εταιρίας "Chrysalis Records".

Αυτός υπήρξε ο πρώτος δίσκος του συγκροτήματος με τον Πολ Τσάπμαν στην κιθάρα, με την παραγωγή να αναλαμβάνει ο Τζορτζ Μάρτιν, διάσημος παραγωγός των Beatles. Οι πωλήσεις του ήταν καλές αλλά δεν πλησίασαν το επίπεδο των τριών προηγούμενων άλμπουμ τους, φθάνοντας μέχρι το # 51 του Billboard και την ενδέκατη θέση στα βρετανικά τσαρτ.

Για την προώθηση του δίσκου, περιόδευσαν στην πατρίδα τους με τις Girl να ανοίγουν τις εμφανίσεις τους και έπαιξαν ως πρώτο όνομα στο φεστιβάλ του Ρέντινγκ. Λίγο πριν την μεγάλη συναυλία, ο Ρέιμοντ αντικαταστάθηκε από τον Νιλ Κάρτερ των Wild Horses. Ολοκλήρωσαν την χρονιά με άλλη μία βρετανική περιοδεία, έχοντας ως support συγκρότημα τους Fist.
Walt Disney Studios Home Entertainment

H Walt Disney Studios Home Entertainment (συγχωνεύθηκε ως Buena Vista Home Entertainment, Inc. από το 1997, με την παλιά ονομασία της να είναι "Walt Disney Telecommunications & Non-Theatrical Company", από το 1980 έως το 1987, που ακολούθως ονομάστηκε έως το 1997 ως "Buena Vista Home Video") είναι τμήμα της The Walt Disney Company και ο "Home video" διανομέας της. Η Disney ξεκίνησε να διανέμει μόνη της βιντεοταινίες από το 1980, υπό τον τίτλο "Walt Disney Home Video".
The Wild, the Willing and the Innocent

Το The Wild, the Willing and the Innocent είναι το ένατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1981 μέσω της δισκογραφικής εταιρίας "Chrysalis Records".

Με παραγωγή από το ίδιο το συγκρότημα, ο δίσκος υπήρξε πειραματικός ως προς τον ήχο του, με σύνθεση εγχόρδων να συνοδεύει τους UFO στο κομμάτι ""Profession Of Violence", ενώ γκεστ συμμετοχή πραγματοποίησε ο κιμπορντίστας των Uriah Heep, Τζον Σλόμαν. Για την προώθηση του άλμπουμ, οι UFO περιόδευσαν ανοίγοντας τις εμφανίσεις του Ozzy Osbourne.

Το άλμπουμ σκαρφάλωσε στο βρετανικό Top-20 και το # 77 του Billboard στις Ηνωμένες Πολιτείες, ενώ το σινγκλ "Lonely Heart"" μπήκε στο Top-50 της πατρίδας τους.
Πέτερ Σεβερίν Κρέιερ

Ο Πέτερ Σεβερίν Κρέιερ (23 Ιουλίου 1851 – 21 Νοεμβρίου 1909), πιο γνωστός ως Π. Σ. Κρέιερ, ήταν Δανός ζωγράφος. Είναι από τους πιο γνωστούς ζωγράφους της ομάδας "Αποικία του Σκάγκεν", που ήταν μία κοινότητα που αποτελούνταν από Δανούς και Σκανδιναβούς ζωγράφους, που μαζευόντουσαν ή δούλευαν στην πόλη Σκάγκεν της Δανίας, κυρίως τις τελευταίες δεκαετίες του 19ου αιώνα.  Ο Κρέιερ ήταν ο ανεπίσημος αρχηγός της ομάδας.
Children of the Grave

Το Children of the Grave είναι ένα τραγούδι του αγγλικού Heavy Metal συγκροτήματος Black Sabbath, το οποίο συμπεριλήφθηκε στο τρίτο άλπμουμ του σχήματος, το "Master of Reality", του 1971. Το κομμάτι θεωρείται από τα καλύτερα του δίσκου, αλλά και ένα από τα γνωστότερα των Black Sabbath, το οποίο παιζόταν διαχρονικά, από όλα τα line-up του συγκροτήματος. Η μουσική πιστώνεται και στα τέσσερα μέλη, ενώ οι στίχοι γράφτηκαν από τον Γκίζερ Μπάτλερ.
Λευκορώσοι

Οι Λευκορώσοι (λευκορωσικά: беларусы, "biełarusy"), είναι μια ανατολική σλαβική εθνική ομάδα που κατοικούν στη σύγχρονη Λευκορωσία και στις γύρω περιοχές. Υπάρχουν πάνω από 9.5 εκατομμύρια άνθρωποι που δηλώνουν Λευκορώσοι παγκοσμίως, με τη συντριπτική πλειοψηφία να κατοικεί είτε στη Λευκορωσία είτε στις γειτονικές χώρες όπου είναι μια αυτόχθονη μειονότητα.
Καρυδόπιτα

Η καρυδόπιτα είναι παραδοσιακό ελληνικό σιροπιαστό γλυκό ταψιού. Βασικό υλικό της είναι η καρυδόψιχα.
μικρογραφία|Καρυδόπιτα
Αποικία του Σκάγκεν

thumb|229x229px|""Ζήτω, ζήτω, ούρα!" ("1888)
Η λεγόμενη «Αποικία του Σκάγκεν» ή «οι Ζωγράφοι του Σκάγκεν» ("Δανικά": Skagensmalerne) ήταν μια ομάδα Δανών και Σκανδιναβών καλλιτεχνών που συγκεντρώνονταν στην πόλη Σκάγκεν, από τα τέλη της δεκαετίας του 1870 μέχρι το τέλος του 19ου αιώνα. Η Σκάγκεν ήταν καλοκαιρινός προορισμός που προσελκούσε βόρειους καλλιτέχνες που ήθελαν να ζωγραφήσουν τα ηλιόλουστα τοπία της, μιμούμενοι τους Γάλλους ιμπρεσιονιστές, αν και τα μέλη της αποικίας Σκάγκεν είχαν επιρροές από κινήματα του Ρεαλισμού, όπως της Σχολής Μπαρμπιζόν. Επαναστάτησαν κατά των αυστηρών παραδόσεων της Βασιλικής Ακαδημία Καλών Τεχνών της Δανίας και την Βασιλική Ακαδημία Τεχνών της Σουηδίας, ενστερνίζοντας κινήματα και τεχνικές που είδαν στο Παρίσι. Μεταξύ των μελών της ομάδας ήταν: η Άννα και ο Μίκαελ Άνκερ, ο Πέτερ Σεβερίν Κρέιερ, ο Καρλ Μάντσεν, ο Λόριτς Τάξεν, η Μαρί Κρέιερ, ο Καρλ Λόκερ, ο Βίγκο Γιοχάνσεν, ο Θόρβαλντ Νις, ο Όλιβερ Μπιόρκ, ο Γιόχαν Κράουθεν, ο Κρίστιαν Κρογκ και ο Έιλιφ Πέτερσεν. Η ομάδα συγκέντρωνόταν τακτικά στο ξενοδοχείο Μπρόντουμς ("Δανικά": Brøndums)

thumb|229x229px|Η ομάδα στο Ξενοδοχείο Μπρόντουμς το 1891-1892
Η Σκάγκεν βρίσκετε στο βόρειο τμήμα της Γιουτλάνδης, είχε την μεγαλύτερη αλιευτική κοινότητα στη Δανία, με περισσότερο από το ήμισυ του πληθυσμού της να είναι ψαράδες. Οι ψαράδες ήταν μακράν το πιο διαδεδομένο θέμα για τους ζωγράφους της Σκάγκεν. Επίσης διαδεδομένο θέμα ήταν και οι μεγάλες παραλίες της Σκάγκεν. Ο Πέτερ Σέβεριν Κρέιερ, ένα από τα πιο γνωστά πρόσωπα της ομάδας, εμπνεύστηκε από το φαινόμενο «Μπλε ώρα» ("Blue Hour") που συμβαίνει στις παραλίες της Σκάγκεν, και κάνει οπτικά την θάλασσα και τον ουρανό να ενώνονται, να κάνει τον πίνακα «Καλοκαιρινή Βραδιά στην παραλία της Σκάγκεν - Ο καλλιτέχνης και η σύζυγός του» (1899). Αν και ο κάθε ζωγράφος της ομάδας ακολουθούσε το δικό του προσωπικό στιλ, χωρίς να εμμένουν σε μια κοινή προσέγγιση, ένα από τα κοινά τους χαρακτηριστικά ήταν να ζωγραφίζουν σκηνές από τις δικές τους κοινωνικές εκδηλώσεις, παίζοντας χαρτιά, γιορτάζοντας ή απλά τρώγοντας μαζί.
War Pigs

To War Pigs είναι ένα τραγούδι του αγγλικού Heavy Metal συγκροτήματος Black Sabbath, το οποίο συμπεριλήφθηκε στον στον δεύτερο δίσκο του συγκροτήματος το "Paranoid", το 1970. Η μουσική πιστώνεται σε όλο το συγκρότημα, ενώ οι στίχοι, όπως και σχεδόν όλοι του άλμπουμ αυτού, γράφτηκαν από τον Γκίζερ Μπάτλερ. Ο αρχικός τίτλος του κομματιού ήταν Walpurgis. Το κομμάτι, βάσει του στιχουργού, «δεν έχει να κάνει με τις κυβερνήσεις ή την πολιτική, αλλά αφορούσε το Κακό. Αλλά συμφωνήσαμε να το αλλάξουμε τον τίτλο γιατί ακουγόταν πολύ σατανιστικός, χωρίς όμως να πειράξουμε και τους στίχους». Ωστόσο, πριν κυκλοφορήσει επίσημα, το σχήμα συνήθιζε να παραλλάσσει τους στίχους του κομματιού, σε συναυλίες. Παράδειγμα τέτοιο υπάρχει σε ένα compilation του Ozzy, το "The Ozzman Cometh", το οποίο είναι μία πρώιμη έκδοση του κομματιού, για το BBC Radio 1, στις 26 Απριλίου 1970.

Το "Guitar World" περιέγραψε το κομμάτι ως το "Καλύτερο Heavy Metal Τραγούδι όλων των εποχών", ενώ το ίδιο περιοδικό κατέταξε το σόλο του τραγουδιού 56ο, στα "100 Καλύτερα Κιθαριστικά Σόλο όλων των εποχών". Ο Στιβ Χούι από το AllMusic, ονόμασε το κομμάτι κλασικό. Το κομμάτι έχει εμπνεύσει αρκετούς μουσικούς, ώστε να το διασκευάσουν όπως οι Faith No More, ενώ το ουγγρικό συγκρότημα Warpigs, πήρε το όνομά του από αυτό το τραγούδι. Ωστόσο, έχει χρησιμοποιηθεί σε σειρές, βιντεοπαιχνίδια και κινηματογραφικές ταινίες, όπως στο "300: Η άνοδος της Αυτοκρατορίας".
Σύνταγμα της Ομοσπονδιακής Δημοκρατίας της Γερμανίας

Το Σύνταγμα της Ομοσπονδιακής Δημοκρατίας της Γερμανίας υπό την ιστορική ονομασία Θεμελιώδης Νόμος για την Ομοσπονδιακή Δημοκρατία της Γερμανίας (γερμανικά: "Grundgesetz für die Bundesrepublik Deutschland") αποτελεί τη συνταγματική νομοθεσία της Ομοσπονδιακής Δημοκρατίας της Γερμανίας.

Εγκρίθηκε στις 8 Μαΐου 1949 στη Βόννη και με την υπογραφή των Δυτικών Συμμάχων του Β΄ Παγκοσμίου Πολέμου στις 12 Μαΐου, τέθηκε σε ισχύ στις 23 Μαΐου 1949. Αρχικό πεδίο εφαρμογής του ήταν τα κρατίδια της Δυτικής Γερμανίας, που βρίσκονταν υπό Συμμαχική κατοχή εκτός από εκείνο της σοβιετικής κατοχής και της πόλης του Βερολίνου, καθώς και του Σάαρλαντ. Το κοινοβουλευτικό συμβούλιο τότε δεν χρησιμοποίησε τη λέξη "σύνταγμα", καθώς θεώρησε ότι ο Θεμελιώδης Νόμος θα είχε προσωρινή ισχύ μόνο για την Δυτική Γερμανία και ότι ένα Σύνταγμα θα έπρεπε να συνομολογηθεί από όλους τους Γερμανούς και να έχει εφαρμογή σε μια ενοποιημένη Γερμανία. Μάλιστα το Σύνταγμα εκείνο στο προοίμιό του καθόριζε ως στόχο και καθήκον του Γερμανικού λαού "να ολοκληρώσει την ενότητα και ελευθερία της Γερμανίας" και προέβλεπε στο (αναθεωρημένο πλέον) άρθρο 23 την επέκταση της ισχύος του σε γερμανικά εδάφη που θα περιέρχονταν αργότερα στην επικράτεια της Ο.Δ.Γερμανίας, όπως συνέβη από 1.1.1957 με το Σάαρλαντ.

Μετά την επανένωση της Γερμανίας στις 3 Οκτωβρίου 1990 ο όρος αυτός εκπληρώθηκε και έκτοτε το Grundgesetz αποτελεί το Ομοσπονδιακό Σύνταγμα ("Bundesverfassung"). Το όνομα όμως δεν άλλαξε για τυπικούς λόγους: Ενώ το αρχικό σύνταγμα (ο "Θεμελιώδης Νόμος") στο άρθρο 146 προέβλεπε την αυτοδίκαιη λήξη της ισχύος του και αντικατάστασης από ένα τυπικό Σύνταγμα (Verfassung) μόλις επιτυγχάνετο η επανένωση της Γερμανίας, εντέλει η Λαοκρατική Δημοκρατία της Γερμανίας δήλωσε την "προσχώρησή της στο χώρο ισχύος του Θεμελιώδους Νόμου", λύση την οποία προέκριναν ο τότε Καγκελάριος της Ο.Δ.Γερμανίας Χέλμουτ Κολ και ο τότε Υπουργός Εσωτερικών Βόλφγκανγκ Σόιμπλε και η οποία καθιστούσε περιττή την ουσιαστική επανίδρυση της Γερμανίας μέσω ενός νέου Συντάγματος.

Στο Σύνταγμα τα πιο θεμελιώδη δικαιώματα κατοχυρώνονται στην πρώτη ενότητα (άρθρα 1-19). Με αυτό η Γερμανία αποτελεί κοινοβουλευτική δημοκρατία με βασική διάκριση των εξουσιών σε εκτελεστική, νομοθετική και δικαστική. Η εκτελεστική εξουσία εκτελείται από την εθιμοτυπική θέση του Προέδρου της Δημοκρατίας, που αποτελεί τον αρχηγό του κράτους και τον Ομοσπονδιακό Καγκελάριο, ο οποίος είναι ο επικεφαλής της κυβέρνησης.

Ο όρος "Grundgesetz" προήλθε από γερμανική μετάφραση του λατινικού όρου "lex fundamentalis" (θεμελιώδης νόμος).
Mechanix

Το Mechanix είναι το δέκατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Φεβρουάριο του 1982 μέσω της δισκογραφικής εταιρίας "Chrysalis Records".

Ο δίσκος ηχογραφήθηκε στην Ελβετία με παραγωγό τον Γκάρι Λάιονς και ανέβηκε στο βρετανικό Top-10, με την βοήθεια του σινγκλ "Let It Rain", το οποίο μπήκε στο Top-75.

Μετά την περιοδεία για την προώθηση του άλμπουμ, ο μπασίστας Πιτ Γουέι αποχώρησε από τους UFO, για να σχηματίσει τους Fastway μαζί με τον κιθαρίστα των Motörhead, Έντι Κλαρκ.
Αθλητική Ένωση Καστοριάς

Η Αθλητική Ένωση Καστοριάς ήταν ποδοσφαιρικός σύλλογος με έδρα την Καστοριά. Ιδρύθηκε το 1985 με τη συγχώνευση των συλλόγων "Α.Γ.Σ. Κέλετρον Καστοριάς" και "Ελπίδες Καστοριάς", που είχαν πάρει τη 2η και 3η θέση , αντίστοιχα, στο προηγούμενο πρωτάθλημα της Ε.Π.Σ. Καστοριάς. Ο ΑΓΣ Κέλετρον , που ήταν η συνέχεια της Ορεστιάδας μετά τη συγχώνευση με τους Άρη και Ατρόμητο Καστοριάς κατά τη δημιουργία του ΑΓΣ Καστοριά, είχε κατακτήσει το πρωτάθλημα ΕΠΣΚ το 1980 και συμμετείχε στη Γ' Εθνική το 1980-81 και στη Δ' από το 1982 ως το 1984 

Η νεοσύστατη ομάδα προσέλαβε ως προπονητή τον Γιώργο Παράσχο,που αγωνιζόταν ως την προηγούμενη περίοδο στην Καστοριά. Κατέκτησε στην πρώτη της περίοδο το πρωτάθλημα της Ε.Π.Σ. Καστοριάς. Συμμετείχε στη Δ' Εθνική την περίοδο 1986-87. Υποβιβάσθηκε αμέσως και επέστρεψε την περίοδο 1990-91 παραμένοντας στην κατηγορία για τρεις χρονιές. Κατέγραψε άλλες τρεις συμμετοχές στο περιφερειακό πρωτάθλημα: το 1996-97(πρωταθλήτρια Ε.Π.Σ. Καστοριάς το 1996), την περίοδο 2000-01,(πρωταθλήτρια Ε.Π.Σ.Κ. το 2000 κέρδισε την άνοδο στο ειδικό πρωτάθλημα μεταξύ πρωταθλητών ΕΠΣ), και τέλος, το 2002-03 με προπονητή τον Θεόδωρο Βόλτση, σαν δευτεραθλήτρια καθώς λόγω αναδιάρθρωσης ανέβηκαν στη Δ' Εθνική 2 και 3 ομάδες απο κάθε ΕΠΣ.

Ο σύλλογος έχει κατακτήσει 2 φορές το κύπελλο ΕΠΣΚ (1987 και 1997) κι έχει κι άλλες 4 συμμετοχές σε τελικό (1986,1990,2000,2003). Η ομάδα, πια, είναι ανενεργή και δε συμμετέχει σε καμία διοργάνωση.